จากประสบการณ์มานานหลายๆๆสิบปีกับข้าวมันไก่สไตล์คนจีน และด้วยความที่เป็นคนที่ชอบทานข้าวมันไก่มาตั้งแต่เด็กๆ จำได้ว่าตอนเด็กๆมีร้านข้าวมันไก่ที่อร่อยถูกปากเราอยู่หลายร้าน แต่แต่ละร้านเมื่อเวลาผ่านไป จากรุ่นเปลี่ยนไปอีกรุ่น รสชาติของแต่ละร้านก็เปลี่ยนไป และด้วยความรู้สึกส่วนตัวของเรา คือ ร้านข้าวมันไก่ที่อร่อยๆมันลดน้อยลงไปเยอะมาก และส่วนใหญ่ก็จะเป็นรสชาติสไตล์แบบค่อนไปทางคนไทย คือ ตัวข้าวมันมักจะไม่หอม ส่วนไก่ถ้าไม่มันมาก ก็แห้งเป็นยุ่ยๆไปเลย แล้วพอไปเจอเจ้าที่รสชาจิดี อร่อยราคาก็จะค่อนข้างสูง 

แล้ววันนี้เราก็ได้มีโอกาสมาทานข้าวมันไก่ร้านนี้ รสชาติดีค่ะ อร่อย ถูกปากแบบสไตล์คนจีนอย่างที่เราชอบเลย ที่สำคัญ ราคาไม่แพงด้วย 

มาเริ่มตั้งแต่พิกัดร้านนะคะ..
ร้านจะอยู่ในซอยกำนันแม้น 11 (ซอยเดียวกับ สน.บางขุนเทียนค่ะ) ถ้าเข้ามาทางเส้นกัลปพฤกษ์ก็เลี้ยวเข้าซอยมาเลย ร้านจะอยู่ด่นขวามือ ริมถนนเลยนะคะ หาไม่ยากค่ะ มีที่จอดรถให้ด้วยนะคะ 

เมนู..

ข้าวมันไก่ต้ม กะ ข้าวมันไก่ทอดค่ะ
วันนี้เราทานไปทั้ง 2 อย่างเลย ไปทานกับน้องคนละ 2 จาน ตอนแรกกะว่าจะจานเดียวพอ แต่พอชิมแล้วอร่อย เลยจัดมาคนละ 2 เลย ^_^
- เริ่มตั้งแต่ตัวข้าวมันเลยนะคะ...หอม อร่อย นุ่ม มันกำลังพอดีและเป็นเม็ดสวย  ...เริ่ดค่ะ เด๋วนี้หาข้าวรสชาติแบบนี้ได้ไม่กี่ร้าน 
มาที่ไก่ต้ม ... ไก่นุ่ม อวบ ไม่มันเยิ้มจนเกินไปค่ะ 
- ถึงไก่ทอดกันบ้าง... ไก่ทอดของที่นี่ไม่เหมือนไก่ทอดบางร้านที่มีแป้งทอดเยอะกว่าเนื้อไก่ อันนี้มาแบบกินไก่ทอด ไม่ใช่แป้งทอดกับไก่ ...ที่สำคัญร้านนี้เค้าให้กรอบๆเพียบเลย ไม่ต้องร้องขอให้คนขายหน้าหงิกด้วย =_=
- ลืมๆๆ เลือดไก่ร้านนี้นุ่มดีค่ะ เราชอบเลือดนุ่มๆ ไม่แข็ง 

-มาถึงอีกหนึ่งไฮไลต์ คือ น้ำจิ้ม..
ทางร้านจะมีขวดน้ำจิ้มวางไว้ให้หลายแบบ ทั้งซิอิ๊วดำ น้ำจิ้มสำหรับข้าวมันไก่ต้ม และข้าวมันไก่ทอด น้ำจิ้มทุกแบบจะวางไว้ให้ที่โต๊ะแล้ว พร้อมชามที่ใส่พริก ขิง ไว้ให้ลูกค้าปรุงเองตามความชอบ ปริมาณน้ำจิ้มก็ตามชอบเลย เริ่ดอีกเช่นกัน 555 
ส่วนตัวเรา เราชอบน้ำจิ้มไก่ต้มแบบนี้  คือ จะไม่หนักหวาน รสกำลังดี ????

- น้ำซุป นะคะ ที่นี่เป็นน้ำต้มกระดูกไก่ค่ะ ไม่ใช่น้ำซุปต้มผักกาดดอง หรือเป็นพวกน้ำซุปที่ต้มใส่ไชโป๊วนะคะ เราชอบแบบเรียบๆแบบนี้ค่ะ ทานง่าย คล่องคอ ...(เป็นมนุษย์ไม่ทานผักค่ะ) 5555

สนนราคาค่าเสียหาย..
จานละ 30-40 บาท 

ความคุ้มค่า เมื่อเทียบกับราคา ปริมาณ และความอร่อย ...
สำหรับมนุษย์ทานจุแบบเรา เรียกว่าคุ้มค่าค่ะ ส่วนรสชาติกับคุณภาพจัดว่าโอเคเลย ????

ความสะอาด การจัดโต๊ะ การบริการ..
สะอาด เปิดไฟสว่าง เจ้าของร้านใจดี  

........คิดว่าจะกลับไปทานอีกแน่นอนค่ะ 

ปล. ตัวร้านจะไม่ได้เด่นออกมาเกะกะฟุตบาทนะคะ ตัวร้านจะหลบเข้าไปในบริเวณบ้านนิดนึงค่ะ ต้องตั้งใจมองหานิดหน่อยค่ะ 